text: Derrick Nissen får to år i Vejle
  24 juli 2013 kl. 12.03
  Vejle Boldklub har skrevet en toårig kontrakt med den unge højreback Derrick Nissen.
  Den 19-årige spiller, der har fået sin fodboldopdragelse i VB, har trænet med Tonny Hermansens tropper, siden han tidligere på sommeren blev senior.
  Derrick Nissen har allerede fået sin debut på VB?s førstehold. Det skete tilbage i efteråret 2011 i en pokalkamp mod Funder.
  - Jeg glæder mig til at blive en del af et nyt og spændende projekt i Vejle Boldklub under Tonny Hermansens ledelse. Jeg håber på at være med til, at Vejle Boldklub igen bliver kendt for god fodbold og talentudvikling, siger Derrick Nissen.
  Derrick Nielsen kom i sommeren 2009 til Nørreskoven fra Fyn. Han spillede dengang for FFI/B 1909 inden han blev tilknyttet Vejle Boldklub Kolding.
  På ungdomslandsholdene står han noteret for 15 kampe. Han er en del af årgang 94 og har dermed spillet på ungdomslandshold med allerede store talenter, såsom Bayern Munchen Pierre Emile Højbjerg og ACF Fiorentinas Kenneth Zohore.
  